Document ID: /roh_data/filtered/fineweb-2-filterrobots_roh.jsonl.gz/60088

L’emprima etappa en il pli grond parc da natira da la Svizra maina sin la senda d’eveniment da la Viafier retica enfin a Filisur. Ina spassegiada fitg varianta per amis da la viafier ed amis da la natira. La segunda va da l’enconuschent viaduct dal Landwasser enavant da la val viador a Casti. Tranteren van ins anc in pau ad aut tar il center geografic dal Grischun, nua ch’il Crap Furò s’auza.
Il cudesch mussa blers maletgs da la flora, la fauna e la geologia per lung las vias da viandar. Era indicaziuns da stgazis culturals, museums e manaschis gastronomics vegnan menziunads. Dal cudesch datti ina versiun tudestga ed er ina franzosa. Tut las versiuns pon vegnir empustadas tar www.naturfreunde.ch , il link avra en ina nova fanestra – en vendita è il cudesch er a la staziun da Casti, en ils biros turistics da Savognin e Bravuogn sco era tar il Parc Ela.